120 MISSIONS DIPLOMATIQUES 



ce que noslre saws altendoit la comodité dudit Imbrahim pour nous faire 

 entrer, et peu après sommes entrez en la maison dudit Imbrahim, faicie à 

 l'italienne de pierres quarées. L'on monte en icelle par ung chemin de 

 pierre excellement pavé. Après l'entrée de la première porte, y at une 

 court où y avoit grand nombre des serviteurs ou esclaves d'icelluy. Nous 

 sommes descendus de cheval en ladite court, et estantz entrés par une aultre 

 porte, avons descendu en une aullre court, ayant une galerie vers l'occi- 

 dent, où semblablement y avoit une bonne quantité de nobles domestic- 

 ques, desquels tels seigneurs sont illecq accoustumez eux servir, ausquelz 

 après quilz servissent, mesme devant nous, nous avons semblablement faict 

 honneur. Finablement après avoir monté aulcuns degrez, nous sommes 

 assis sur ung bancq de pierre couvert de tapisseries, jusques ce que le 

 Bassa veint de sa chambre en la première salle, où lors estants appeliez 

 sommes venuz. et estants entrez dans la porte de ladite salle, nous avons 

 pareillement trouvé grand nombre de nobles, jusques à ce que sommes 

 venuz jusques à une fourcloture ' qui est en ladite salle, de son costé occi- 

 dental vers l'oriental, faicte de bois de la hauteur d'ung demi-homme, et 

 estants parvenus à l'entrée de ladite fourcloture, avons faict les premiers 

 honneurs. Après, venantz jusques aux tapis, qui estoient tenduz en ladite 

 salle intérieure, lui avons fait ung aultre honneur, et lors il s'est quelque 

 peu levé, et comme en courant suis venu vers luy et luy ay baisé la robbe 

 qu'il avoit de dessus de fin or, celle de dessoubz d'or et de soye de couleur 

 d'azur fort belle. C'est ung homme de moyenne stature, plus petit toutes- 

 fois que grand, maigre, noiret; il a le visaige médiocrement long et maigre, 

 il a les dents de dessoubz cinq ou six, distants l'ung de l'autre, longs, 

 aigus et maigres. Nous fumes longtemps debout. Je comenchais de la salu- 

 tation du très-hault roy Ferdinande, comment il se recommandoil à luy 

 comme à son frère, luy désirant toute félicité. II respondoit luy estre très- 

 agréable quil se portoit bien. Après j'ay faict les mesmes répétitions de la 

 part des roynes^, et de rechef par manière d'adulation, luy ai baisé la 



' Balustrade. 



- La femme de Ferdinand el la reine Marie 



